טראפ לטיני

טראפ לטיני (ידוע גם כטראפ ספרדי) הוא תת-ז'אנר במוזיקת טראפ שמקורו בפוארטו ריקו. הז'אנר, שמכיל בתוכו השפעות של רגאטון והיפ הופ דרומי , צבר פופולריות בשנות האלפיים, ומאז התפשט בכל אמריקה הלטינית.<ref></ref> הטראפ הלטיני דומה באופיו למוזיקת הטראפ שבמיינסטרים, בשילוב עם מילים על חיי רחוב.<ref name=":0"></ref>

== מאפיינים ==
טראפ לטיני הוא תת-סוגה של היפ הופ לטיני , המכילה בתוכה השפעות מהיפ הופ דרומי , כמו גם השפעות מז'אנרים פוארטו ריקנים כדוגמת רגאטון ודמבו .<ref></ref> סגנון השירה של הז'אנר כולל שילוב של ראפ ושירה, לרוב בשפה הספרדית, תוך שמירה על מעגלי הקול בסגנון הטראפ.<ref></ref> המילים בטראפ הלטיני עוסקות לרוב בחיי רחוב, אלימות, סקס וסמים.<ref name=":0" />

== היסטוריה ==
=== שנות האלפיים ===
הטראפ הלטיני, שמקורו בפוארטו ריקו, צבר פופולריות רחבה ברחבי אמריקה הלטינית. השנה המדויקת בה התחיל הז'אנר להתפתח אינה ידועה ובנושא מחלוקת נרחבת.<ref name=":1"></ref> זמר הטראפ הלטיני אוזונה קבע כי מקורו של הז'אנר הוא בשנת 2007, בשיר "El Pistoló".<ref name=":1" /> אחד ממבצעי השיר, דה לה גטו , קבע כי החל לבצע טראפ לטיני עוד בין השנים 2005–2006, ומעריציו חשבו ש"זה היה משוגע".<ref name=":1" /> באותה תקופה, אמני רגאטון שילבו בעיקר אלמנטים של היפ הופ ורית'ם אנד בלוז אמריקאיים בשירם.<ref name=":1" />

=== שנות ה-2010 ===
[[באד באני בהופעה, 2017|250x250 פיקסלים]]
הטראפ הלטיני החל להתבלט בסביבות 2014, כאשר אמנים כמו אלברו דיאז, מייק טאוורס ופואט בילטה, האמנים הראשונים ששילבו שירת ראפ על מקצבי טראפ לטיני, החלו לפרסם את שיריהם דרך פלטפורמות המדיה החברתית. המוזיקה שלהם זכתה בסופו של דבר לפופולריות רבה בפוארטו ריקו, ולהיטים רבים של טראפ לטיני עלו. בין האמנים שפרצו באותה התקופה היה אוזונה, שזכה להצלחה בינלאומית נרחבת,<ref></ref> ואף הפך לאמן הטראפ הלטיני הנמכר ביותר, ואף לאחד מהאמנים הלטיניים הנמכרים ביותר.<ref></ref><ref></ref><ref></ref>

אמנים רבים אחרים של רגאטון וטראפ לטיני תרמו לפופולריות של הז'אנר, בהם באד באני, שיצר מספר שירים שהגיעו לצמרת מצעד השירים הלטיניים של הבילבורד, וכן שיתופי פעולה עם אמנים אמריקאים פופולריים, כדוגמת ניקי מינאז', טראוויס סקוט וקארדי בי. באמצעות שיתופי הפעולה עם אמנים אחרים, היה בין אמני הטראפ הלטיני הראשונים שאי פעם הושמעו ברדיו האמריקאי. הופעתו ברדיו הביאה להכרה בטראפ הלטיני בארצות הברית.<ref name=":2"></ref> אלבום הבכורה שלו, X 100pre, יצא לאור בדצמבר 2018 וזכה בפרס גראמי הלטיני לאלבום המוזיקה האורבנית הטוב ביותר.<ref></ref>

שיר הטראפ הלטיני הראשון שכבש את צמרת מצעד השירים הלטיניים של הבילבורד היה "Te Boté", בביצוע הזמרים ניו גרסיה, קספר מג'יקו, דארל, אוזונה, באד באני וניקי ג'אם, שיצא לאור באפריל 2018.<ref></ref><ref></ref> עוד באותה השנה, השיר "I Like It" של קארדי בי, באד באני וג'יי באלווין היה שיר הטראפ הלטיני הראשון שכבש את צמרת מצעד הבילבורד הוט 100.<ref></ref> השיר אף זכה בפרסי מוזיקה רבים, בהם פרס הווידאו קליפים של MTV לשיר הקיץ ופרס המוזיקה של בילבורד לשיר הראפ הטוב ביותר, ובכך סימן פריצת דרך של סוגת הטראפ הלטיני אל המיינסטרים העולמי.<ref></ref>

=== שנות ה-2020 ===
בשנת 2020 אלבומו של הראפר הפוארטו ריקני באד באני, YHLQMDLG, הפך לאלבום בשפה הספרדית שהופיע במקום הגבוה ביותר במצעד הבילבורד 200, תוך שהופיע במקום השני.<ref></ref><ref></ref> עוד באותה השנה, הכניס זמר הטראפ הלטיני אוזונה סך של כארבעה שיאים לספר השיאים של גינס: האמן שהכניס אלבום למקום הראשון במצעד האלבומים הלטיניים של הבילבורד למספר השבועות הגדול ביותר, האמן הלטיני שזכה במספר הפרסים והמועמדויות הגדול ביותר בשנה בודדת בהתאמה, והאמן עם מספר הווידאו קליפים הגדול ביותר שהגיעו למיליארד צפיות ביוטיוב.<ref></ref>

האלבום El Último Tour Del Mundo של באד באני, שיצא בנובמבר 2020, הוא האלבום הראשון שמכיל בתוכו את סוגת הטראפ הלטיני שהגיע למקום הראשון במצעד הבילבורד 200. נוסף על כך, הוא האלבום הראשון שכולו בשפה הספרדית שהגיע להישג זה.<ref></ref>

== ביקורת ==
שירו של זמר הטראפ הלטיני [[מאלומה, "Cuatro Babys" ספג ביקורת רבה עקב תוכנו, הרומז על אלימות נגד נשים]]
חוסר יכולתו של הטראפ הלטיני להתנגן בתחנות הרדיו נבע בעיקר מגסות מילות השירים.<ref name=":2" /><ref></ref> השיר "Cuatro Babys" של הזמר הקולומביאני מאלומה זכה למחלוקת רבה בעקבות מילותיו, המרמזות בצורה ישירה על אלימות נגד נשים.<ref></ref> באתר Change.org פורסמה דרישה להסיר את השיר מפלטפורמות המוזיקה הדיגיטליות.<ref></ref> למרות המחלוקת, השיר זכה לפופולריות רבה ואף זכה למעמד של פלטינה ×12 שהעניק לו איגוד תעשיית ההקלטות האמריקאי, על מכירת 720,000 עותקים לטיניים.<ref></ref> בנובמבר 2017, פרסם אליאס לייט מרולינג סטון מאמר העוסק בטראפ הלטיני, באומרו כי צלילו של הטראפ הלטיני "חם מידי לרדיו האמריקאי".<ref></ref>

בדצמבר 2017, פרסם אתר מאקו דירוג של השירים הלטיניים המובילים ביותר מאותה השנה, תוך שציין את פריצתו של סוגת הטראפ הלטיני אל תוך המיינסטרים של תעשיית המוזיקה העולמית, באומרו כי "הטראפ הלטיני חי ובועט כבר כמה שנים טובות, בעיקר בעזרת אמנים פורטוריקנים שהם עצמם אזרחי ארצות הברית עם חיים לא פשוטים, ערימות של סמים, נשק והרבה כבוד – בדיוק כמו הבסיס של הטראפ המקורי. בשנה האחרונה הטראפ הלטיני נתן קפיצה משמעותית קדימה, אל לב המיינסטרים".

בספטמבר 2018, הראפר הפוארטו ריקני אנואל AA הוציא שיר דיס המכוון כלפי הראפר קוסקוללה. השיר ספג ביקורת רחבה עקב שפתו הגסה והמילים הפוגניות כלפי חולי איידס.<ref name="billboard.com"></ref> עקב המחלוקת נגד השיר, בוטלה הופעתו של אנואל AA בחוסה מיגל אגרלו קולוסיאום על ידי צוות ההפקה שלו. בהמשך, פרסם אנואל AA התנצלות על השיר.<ref name="billboard.com"/>

בינואר 2019 פרסם מבקר המוזיקה מתן שרון במאקו מאמר המסקר את הטראפ הלטיני, באומרו כי "הטראפ הלטיני הצליח לכבוש בשנים האחרונות את העולם כולו בסערה ולהביא את הכוכבים הגדולים של שני הז'אנרים לכיוון הצד השני", המשיך וציין כי חיבור בין טראפ למוזיקה לטינית הוא "עמוק ואפילו מתבקש", עוד ציין כי המוזיקה הלטינית היא חלק משמעותי במוזיקת ההיפ הופ, באומרו כי "הלטינים לקחו את ההיפ הופ והוסיפו לו קצב, צלילים ואנרגיות משלהם, ועכשיו עם הטראפ הלטיני שגם מתכתב עם הראפ העדכני, הם חוזרים לבית שבו התחילה התרבות עם התוצר הייחודי שלהם".

== הערות שוליים ==

קטגוריה:מוזיקה ספרדית
קטגוריה:סגנונות מוזיקליים
קטגוריה:מוזיקה לטינו-אמריקאית